Document ID: 32003D0156

Komisjoni otsus,
6. märts 2003,
millega muudetakse otsust 2003/153/EÜ klassikalise lindude katkuga seotud kaitsemeetmete kohta Madalmaades
(teatavaks tehtud numbri K(2003) 767 all)
(EMPs kohaldatav tekst)
(2003/156/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, [1] viimati muudetud direktiiviga 2002/33/EÜ, [2] eriti selle artiklit 10,
ning arvestades järgmist:
(1) Madalmaad on teatanud mitmest klassikalise lindude katku puhangust.
(2) Silmas pidades taudi kõrget suremust ja kiiret levikut, on Madalmaade ametivõimud viivitamata reageerinud, nagu on ette nähtud ühenduse klassikalise lindude katku tõrjemeetmete kehtestamist käsitleva nõukogu direktiiviga 92/40/EMÜ [3]; lisaks sellele on kõik eluskodulindude ja haudemunade liikumised Madalmaades keelatud ja keelatud on ka nende lähetamine muusse liikmesriiki või kolmandasse riiki.
(3) Selguse ja läbipaistvuse huvides on komisjon koostöös Madalmaade ametiasutustega teinud esialgse otsuse 2003/153/EÜ, [4] millega tugevdatakse Madalmaade võetud meetmeid ja kehtestatakse konkreetne erand tapalindude või ühepäevaste tibude liikumiseks Madalmaades.
(4) Otsuses 2003/153/EÜ sätestatud tõrjemeetmeid pikendatakse, pidades silmas taudi arengut.
(5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Otsuse 2003/153/EÜ artiklis 2 asendatakse kuupäev ja kellaaeg "6. märtsil 2003 alates 24.00" kuupäeva ja kellaajaga "13. märtsil 2003 alates 12.00".
2. Artikkel 3 asendatakse järgmisega:
"Liikmesriigid muudavad kaubanduse suhtes kohaldatavaid meetmeid, et viia need käesoleva otsusega vastavusse, ning avalikustavad võetud meetmed koheselt. Liikmesriigid teatavad sellest viivitamata komisjonile."
Artikkel 2
Käesolev otsus on adresseeritud liikmesriikidele.
Brüssel, 6. märts 2003

Labels: 0
18
6